Star Wars: The Clone Wars (videospill)

***Star Wars: The Clone Wars*** er et videospill utviklet av Pandemic Studios og publisert av LucasArts. Spillet ble frigitt den 28. oktober 2002 på Nintendo GameCube, 10. desember 2002 på PlayStation 2 og 22. april 2003 på Xbox.

Handlingen i spillet foregår for det meste ved kjøretøybasert krigføring, men ved få anledninger på bestemte oppdrag kan spilleren styre Anakin Skywalker og Mace Windu. Kjøretøyene som blir oftest brukt er IFT-X, Republic Gunship og AT-XT (også kjent som Republic Walker). I historiemodusen engasjerer spilleren seg som en del av Grand Army of the Republic, men i forskjellige flerspillermoduser kan man velge kjøretøyer fra både Republic Army og the Confederacy of Independent Systems Army.

## Gameplay
Spillet er splittet i to segmenter, kjøretøybasert og tredjepersonsjedi-krigføring. Det kjøretøybaserte segmentet inkluderer både land- og luftbaserte kjøretøy. Kontrollen over disse kjøretøyene inkluderer primær og sekundær beskytning, akselerering og en spesiell egenskap som er forskjellige for typene kjøretøy. Jedisegmentet baserer seg på enkle slag med lasersverd og et force-/kraftelement. Force-/kraftelementet inkluderer kasting av lasersverd og force push.

## Handling
Spillet begynner med «Slaget ved Geonosis» fra Star Wars Episode II: Klonene angriper. Jedi-mestrene Mace Windu og Luminara Unduli leder en angrepsstyrke for å svekke separatist-forsvaret, og redde Anakin Skywalker og Obi-Wan Kenobi. En måned etter «Slaget ved Geonosis» oppdager republikken uvanlig aktivitet på Raxus Prime, og sender en styrke ledet av Anakin Skywalker og Obi-Wan Kenobi for å etterforske situasjonen. Ved ankomst oppdager de separatistene ved et utgravningssted. Jediene forsøker å skaffe forsterkninger, for å ta kontroll over resten av planeten. Republikken kidnapper Raxus Prime, men under slaget blir Anakin tatt til fange av Sith-lederen Grev Dooku og hans dusørjeger Cydon Prax.

Anakin blir deretter sendt til Alaris Prime, Kashyyyk, hvor han og de andre fangene blir dømt til å bli henrettet. De snart skal bli drept av Force Harvester, et eldgammelt Sith-våpen som tapper krefter fra alle levende ting. Men Anakin klarer å stikke av, og får hjelp fra en smugler ved navn Bera. De infiltrerer en separatistisk kommunikasjonspost for å kontakte republikken for å få hjelp. Republikkens styrker, ledet av Obi-Wan, ankommer månen kort tid senere. Anakin og Obi-Wan leder deretter et mot-angrep mot separatistene med stor suksess, og befrier Alaris Prime. Anakin vender tilbake til Coruscant, og informerer Yoda og Windu om Force Harvester.

De får også vite om Dark Reaper, et eldgammelt Sith-våpen produsert under den store Sith-krigen som var så kraftig at ingen kunne motstå det. Men våpenet krevde store mengder energi for å opereres, noe Harvesteren kunne sørge for. Windu nevner deretter at Dark Reaper ble ødelagt av en tidligere Jedi-ridder ved navn Ulic Qel-Droma, og restene av Sith-våpenet ble spredt av Jediene over hele galaksen. Anakin og Obi-Wan fører republikanske styrker til Rhen Var, som var Qel-Dromas siste hvilested - for å ta hele planeten tilbake fra separatistene. Etter en lang kamp blir Anakin ført til en eldgammel grav, hvor han møter spøkelset etter Qel-Droma - som går med på å lære Anakin hvordan man kan beseire Dark Reaper, og avsløre hvor dette våpenet befinner seg nå.

## Mottagelse

Star Wars: The Clone Wars mottok blandede til positive anmeldelser. Nettsidene GameRankings og Metacritic ga spillet en poengsum på henholdsvis 75,33 % og 73/100 for GameCube versjonen. PlayStation 2-versjonen fikk 70,46 % og 72/100, mens Xbox-versjonen fikk 74,74 % og 71/100.

## Referanser


## Eksterne lenker
* Coverage på GameSpot